Държавен вестник, бр. 40, 2017 г., стр. 5

БРОЙ  40	
Д Ъ Р Ж А В Е Н  В Е С Т Н И К 	
СТР.  5  
изтичане на срока на договора за изкупуване 
по чл. 31, ал. 2 ЗЕВИ преференциални цени 
не се предоставят.
Съдът уточнява, че разпоредбата на § 18, 
ал. 1 ПЗР ЗИДЗЕ разпростира действието си 
единствено по отношение на тези производи-
тели на електрическа енергия от ВИ, които: 
първо, произвеждат чрез енергийни обекти, 
изградени със средства от национална или 
европейска схема за подпомагане, и второ, 
по отношение на които заявления за подпо-
магане са постъпили до влизането в сила на 
ЗЕВИ, обнародван в ДВ, бр. 35 от 3.05.2011 г., 
и в сила от деня на обнародването му. Също 
така съгласно чл. 31, ал. 8 ЗЕВИ, към който 
препраща § 18, ал. 1 ПЗР ЗИДЗЕ, за посоче-
ните в последния стопански субекти електри-
ческата енергия се изкупува от обществения 
доставчик или съответния краен снабдител 
по групи цени, определени от КЕВР, при 
условията и по реда на съответната наредба 
по чл. 36, ал. 3 ЗЕ. Цените за изкупуване на 
произведената енергия от ВИ не са общите 
преференциални цени по чл. 31, ал. 1 ЗЕВИ, 
а специални такива. Те се определят на ос-
новата на наредба, която в настоящия слу-
чай е Наредба № 1 за регулиране на цените 
на електрическата енергия от 18.03.2013 г. 
(НРЦЕЕ; обн., ДВ, бр. 33 от 5.04.2013 г., в 
сила от 5.04.2013 г.; изм. и доп., бр. 17 от 
28.02.2014 г., в сила от 28.02.2014 г., бр. 4 от 
16.01.2015 г., в сила от 1.02.2015 г.). Комисия-
та за енергийно и водно регулиране приема 
съответните ценови решения за определяне 
на тези преференциални цени, като отчита 
изискването на чл. 23, ал. 1 и 2 от същата 
наредба. По-конкретно, преференциалната 
цена на електрическата енергия за даден тип 
технология се коригира така, че да отразява 
влиянието на одобрените по съответната схема 
за подпомагане средства, а именно – стой-
ността на регулаторната база на активите на 
преференциалните цени се намалява пропор-
ционално със стойността на посочения вид 
инвестиции. Последното регулаторно решение 
за корекция на преференциалните цени, ви-
зирано в § 18, ал. 1 ПЗР ЗИДЗЕ, е Решение 
№ Ц-14 от 1.07.2014 г. на КЕВР. С препратката 
в § 18, ал. 5 ПЗР ЗИДЗЕ за производителите 
на електроенергия от ВИ по ал. 1 на същия 
параграф се потвърждава прилагането на 
правилото, въведено със ЗИДЗЕ (ДВ, бр. 54 
от 17.07.2012 г.), който допълва чл. 32, ал. 1 
ЗЕВИ с нова т. 2, в смисъл, че КЕВР определя 
преференциални цени освен ежегодно и при 
указаните в т. 2 обстоятелства. 
Посоченото показва, че ал. 2 – 5 на § 18 ПЗР 
ЗИДЗЕ са създадени, за да осигурят ефектив-
ното прилагане на ал. 1 от същия параграф, 
поради което съдът намира, че предмет на 
преценка за противоречие с посочените в ис-
кането конституционни принципи и разпоредби 
и за съответствие с чл. 63 ДФЕС е нормата в 
ал. 1 на § 18 ПЗР ЗИДЗЕ. Резултатът от тази 
преценка следва да се отнесе и до останалите 
четири алинеи на същия параграф поради 
тяхната свързаност с ал. 1 на § 18 ПЗР ЗИДЗЕ. 
Относно твърдяното противоречие с чл. 4, 
ал. 1 от Конституцията:
Значителна част от доводите на вносителя 
за противоконституционност на § 18 ПЗР 
ЗИДЗЕ са в подкрепа на твърдяното в иска-
нето нарушаване на принципа на правовата 
държава, и по-конкретно на законността 
(противоречие с целта на ЗЕВИ, както и 
на разпоредби от същия закон), правната 
предвидимост и сигурност (включително 
нарушаване забраната за ретроактивност, 
която индиректно осигурява закрилата на 
оправданите очаквания) и на изискването 
за пропорционалност на ограничаването на 
правата (в искането се твърди ограничаване 
на придобити права) като съществени изме-
рения на правовата държава. 
Макар и принципът на върховенство на 
правото да възниква и се развива в разли-
чен контекст и да се отличава с определена 
специфика в държавите членки, Съдът на ЕС 
(СЕС) извежда редица негови съществени из-
мерения – законност и зачитане на правната 
йерархия, правна предвидимост и сигурност, 
забрана за обратно действие, закрила на пра-
вата и легитимните очаквания, възприети и 
на национално ниво, отчитайки потребностите 
на общностното право. Националните зако-
нодателства на държавите членки също както 
и институциите на ЕС са обвързани с изис-
кванията на принципа на правовата държава 
и отчитат целите от общ интерес за Съюза, 
включително и в сектор електроенергия от ВИ.
Конституционният съд счита, че прецен-
ката за съответствие на оспорените законови 
разпоредби с указаните в искането измерения 
на принципа на правовата държава следва да 
бъде направена в контекста на развитието 
на правната рамка на национално ниво и на 
ниво ЕС относно сектор електроенергия от 
ВИ. Въпросът за нарушаване на закрилата 
на легитимните очаквания на инвеститорите 
е обсъден от съда и във връзка с твърдяното 
в искането противоречие с чл. 19, ал. 3 от 
Конституцията и са направени допълнения 
при преценката за несъответствие с чл. 63 
ДФЕС предвид така направеното искане.
Развитие на законодателната рамка на 
ЕС (европейска законодателна рамка) в сек-
тор електроенергия, включително енергия от 
възобновяеми източници
Изграждането на енергиен съюз е важна 
стъпка в задълбочаването на европейската 
интеграция. Ключово значение има пости-
гането на напълно функциониращ пазар на 
електроенергия, в който повишаващ се дял 
има електроенергията от ВИ. Постигането 
на трите установени цели на енергийната 
политика на ЕС – сигурно, устойчиво, конку-
рентоспособно и достъпно енергоснабдяване 
за Европа, означава и ефективно интегриране 
в електроенергийния пазар на стопанските